ÜMUMDÜNYA ƏDALƏT EVİ

10 iyul 2014

Dünya bəhailərinə

Sevgili dostlar,

20 mart 2015-ci ildə günəşin batması 171-ci ilin başa çatmasını, Bəhai Erasının birinci Külli-Şəyinin doqquzuncu vahidinin sonunu bildirəcəkdir. Biz şərqin və qərbin bəhailərini, bu əlamətdar hadisə zamanı, Bədi təqviminin hər yerdə tətbiqində onları birləşdirəcək şərtləri qəbul etməyə çağırırıq.

Təlimlərin tədrici açılışını və proqressiv olaraq tətbiqini idarə edən prinsipə sadiq qalaraq, Bədi təqviminin şərt və müddəaları zaman-zaman irəli sürülmüşdür. Həzrət Bab bu təqvimi və onun dövr və tsikllərdən, ay və günlərdən ibarət geniş modelini daxil etmişdir. Həzrət Bəhaulah bu təqvimə mühüm izahatlar və əlavələr etmişdir. Onun cəhətləri həzrət Əbdül-Bəha tərəfindən aydınlaşdırılmış, *Bəhai Dünyası* cildlərində təsvir edildiyi kimi, onun qərbdə qəbul edilməsi üçün tədbirlər Şövqi Əfəndinin göstərişi əsasında yerinə yetirilmişdir. Bununla belə, bəzi İslam və Qriqorian təqvimlərindəki aydın olmayan məqamların, habelə, tarixi hadisələrin qeyd edilməsinin və astronomik hadisələrin Müqəddəs Yazılardakı aydın bəyanlara uyğunlaşdırılmasında çətinliklər qalırdı. Bu təqvimlə bağlı suallara cavab verərəkən, həm Həzrət Əbdül-Bəha, həm də Şövqi Əfəndi bu məsələləri Ümumdünya Ədalət Evinə buraxmışdılar. Onun çoxlu xüsusiyyətlərindən üçü təqvimin vahid formada tətbiqi üçün aydınlaşdırma tələb edir: Novruzun müəyən edilməsi vasitələri, Qoşa Müqəddəs Mövludun ay təqviminə xas xüsusiyyətlərinin günəş təqvimi ilə uzlaşdırılması və Müqəddəs Günlərin Bədi təqvimində tarixlərinin dəqiq təyin edilməsi.

“Novruz bayramı günəşin qoç bürcünə daxil olduğu günə düşür,” – Həzrət Bəhaullah Kitabi-Əqdəsdə izah edir – “hətta bu hadisə günün batmasına bir dəqiqə qalmış olsa belə”. Bununla belə, bu məsələnin təfərrüatları indiyə kimi müəyən edilməmiş qalırdı. Biz qərara almışıq ki, Əbha Camalının doğum yeri Tehran yer üzündə, şimal yarımkürəsində gecə-gündüz günbərabərliyi anını mötəbər mənbələrdən astronomik hesablamalar vasitəsilə müəyyən etmək üçün meyar kimi xidmət edəcək yer kimi xidmət etsin və bununla da Bəhai dünyası üçün Novruz günü təyin edilsin.

Qoşa Mövlud, Həzrət Bab və Həzrət Bəhaullahın mövlud günləri qərbdə ənənəvi olaraq İslam təqviminə görə Məhərrəm ayının birinci və ikinci günlərinə uyğun olaraq qeyd edilirdi. “Bu iki gün Allahın nəzərində bir gün kimi hesab olunur,” – Həzrət Bəhaullah təsdiq edir. Lakin Əmrin Vəlisinin adından yazılmış məktubda təsdiq olunur ki, “Gələcəkdə, şübhəsiz ki, bütün Müqəddəs Günlər Günəş təqviminə uyğun olacaq və Qoşa Mövludun bütün dünyada necə qeyd edilməsi şərtləri veriləcəkdir”. Bu mübarək Günlərə xas olan ay təqvimi kontekstində bunu necə realizə etmək indiyədən cavabsız qalırdı. Biz qərara almışıq ki, Tehranı istinad nöqtəsi kimi qəbul edən astronomik cədvəldə müəyyən edildiyi kimi, onlar Novruzdan sonrakı səkkizinci yeni ay doğuşunun ardınca birinci və ikinci günlər qeyd olunsun. Bu, Qoşa Mövludun ilbəil Bədi təqviminin Məşiyyət, Elm və Qüdrət aylarında, Qriqorian təqvimi ilə isə oktyabrın ortasından noyabrın ortasınadək sürüşərək qeyd edilməsi ilə nəticələnəcək. Gələn il Həzrət Babın mövludu Qüdrət ayının 10-a, Həzrət Bəhaullahın isə mövludu Qüdrət ayının 11-ə düşəcək. Sevinc və həsrətlə biz Həzrət Bəhaullahın və Həzrət Babın mövludlarının B.E. 174 və 175-ci illərində iki yüz illiklərinin ümumi təqvimə uyğun olaraq bütün bəhai dünyası tərəfindən bayram edilməsini gözləyirik.

Qalan Müqəddəs Günlərin tarixləri Həzrət Bəhaullahın, Həzrət Əbdül-Bəhanın və Şövqi Əfəndinin aydın bəyanatlarına uyğun olaraq günəş təqvimi daxilində müəyyən edilkləcəkdir. Biz tarixi qeydlərdəki bəzi uyğunsuzluqları nəzərə almamağa qərar vermişik. Bu tarixlər bunlardır: Novruz, 1 Bəha, Rizvan bayramı, 13 Calaldan 5 Camala qədər; Həzrət Babın Bəyanı 8 Əzəmət; Həzrət Bəhaullahın süudu, 13 Əzəmət; Həzrət Babın Şəhadəti, 17 Rəhmət; Əhd günü, 4 Qövl; Həzrət Əbdül-Bəhanın süudu, 6 Qövl.

Bu yeni şərtlərlə aradan qaldırılmayınca, təqvimə aid və On Doqquz Gün Ziyafət və Müqəddəs Günlərə aid əvvəlki rəhbərlik və izahatlar öz gücünü saxlayır: günün gün batanda başlaması. İşin tətili, müəyyən Müqəddəs Günlərin qeyd edildiyi saatlar. Gələcəkdə vəziyyətin dəyişməsi ilə əlavə tədbirlər tələb oluna bilər.

Ümumi təsvir olunan bu qərarlardan bu üzə çıxacaq ki, həm şərqin, həm də qərbin bəhailəri təqvimin bəzi elementlərinin onların adət etdiklərindən fərqli olduğunu görəcəklər. Bədi təqviminin tarixlərini başqa təqvimlərin tarixləri ilə uyğunlaşdırılması Novruzun gəlişindən asılı olaraq dəyişəcəkdir. Ardıcıl illərdə Əyyami-Hanın günlərinin sayı yaz-yay gün bərabərliyinin vaxtına görə dəyişəcəkdir; B.E. 172-ci ildə başlayan ildə dörd Əyyami-Ha günü olacaqdır. Bəhai Dünya Mərkəzində hazırlanmış və Novruzun və Qoşa Mövludun tarixlərini əlli il üçün müəyyən etmiş cədvəl zamanı yetdikdə Milli Məhfillərə veriləcəkdir.

Hər bir Zühur Dövründə yeni təqvimin təqdim edilməsi İlahi Vəhyin insanın maddi, sosial və ruhani gerçəkliyi qavramasını yenidən formalaşdırmaq qüdrətinni bir rəmzidir. Bununla müqəddəs anlar ayırd edilir, insanlığın zaman və məkanda yeri yenidən təsəvvür olunur, həyatın ritmi yenidən qoyulur. Novruz Bəha əhlinin birliyinin zahir olmasında və Həzrət Bəhaullahın Dünya Nizamının açılmasında başqa bir tarixi addımın ifadəsi olacaqdır.

[İmzalanmışdır: Ümumdünya Ədalət Evi]